N á v r h


Vyhláška Ministerstva zdravotníctva  Slovenskej republiky
z ..................2007,
o podrobnostiach o prevencii a kontrole prenosných  ochorení



	Ministerstvo zdravotníctva Slovenskej republiky podľa § .... zákona č......../2007 Z. z. o ochrane, podpore a rozvoji verejného zdravia (ďalej len „zákon“) ustanovuje: 


§ 1
Všeobecné ustanovenie

(1) Prevencia a kontrola prenosných ochorení sa podľa tejto vyhlášky vzťahuje na každé ochorenie, ktoré sa môže preniesť na človeka, s osobitným zreteľom na ochorenia podliehajúce povinnému hláseniu v Slovenskej republike[footnoteRef:2]1) a tie prenosné ochorenia a špeciálne zdravotné problematiky, ktoré sú zahrnuté do siete pre epidemiologický dohľad prenosných ochorení Spoločenstva (ďalej len „sieť Spoločenstva“) podľa osobitého predpisu[footnoteRef:3]2) v rozsahu podľa zoznamu prenosných ochorení a špeciálnych zdravotných problematík, ktoré majú byť zahrnuté do siete Spoločenstva podľa osobitného predpisu.2) [2: 1) Príloha č. 5 k zákonu č. ..../2007 Z. z. o ochrane, podpore a rozvoji verejného zdravia]  [3: 2) Príloha I rozhodnutia Komisie 2000/96/ES z 22. decembra 1999 o prenosných chorobách, ktoré majú byť postupne zahrnuté do siete Spoločenstva na základe rozhodnutia č. 2119/98/ES Európskeho parlamentu a Rady (Mimoriadne vydanie Ú. v. EÚ, 15/zv. 5) v znení rozhodnutia Komisie 2003 / 542 / ES (Mimoriadne vydanie Ú.v. EÚ, 15/zv. 7).] 


(2) Kritériá pre výber prenosných ochorení špeciálnych oblastí, ktoré sa majú zahrnúť pod epidemiologický dohľad v rámci siete Spoločenstva, sú uvedené v osobitnom predpise.[footnoteRef:4]3)  [4: 3) Príloha II rozhodnutia Komisie 2000/ 96/ ES v znení rozhodnutia Komisie 2003 / 542/ ES.] 


(3) Údaje, ktoré sa uvádzajú v pracovných postupoch špecializovaných sietí zabezpečujúcich epidemiologický dohľad, ktoré sa predkladajú do siete Spoločenstva, sú uvedené v osobitnom predpise.[footnoteRef:5]4)   [5: 4) Príloha III rozhodnutia Komisie 2000/ 96/ ES v znení rozhodnutia Komisie 2003 / 542/ ES.] 


(4) Opatrenia pri prenosných ochoreniach, ktoré vznikli v príčinnej súvislosti s pobytom osoby v zdravotníckom zariadení, upravuje osobitný predpis.[footnoteRef:6]5) [6: 5) Vyhláška Ministerstva zdravotníctva SR č. ...../2007 Z. z. o podrobnostiach a požiadavkách na prevádzku zdravotníckych zariadení z hľadiska ochrany zdravia.] 


§ 2 
Mimoriadna epidemiologická udalosť
 
(1) Mimoriadna epidemiologická udalosť je výskyt prenosného ochorenia, alebo výskyt podozrenia na prenosné ochorenie alebo úmrtie na prenosné ochorenie nad očakávanú úroveň v danom mieste a čase.

(2) Mimoriadna epidemiologická udalosť vzniká pri podozrení na
a)	výskyt chorôb a syndrómov podliehajúcich povinnému medzinárodnému hláseniu a to  variola, poliomyelitída spôsobená divým typom poliovírusu, chrípka spôsobená novým subtypom, závažný akútny respiračný syndróm,
b)	vznik rýchlo sa šíriacich a život ohrozujúcich nákaz a to hemoragické horúčky, cholera, vtáčia chrípka, pľúcny mor, žltá zimnica,
c)	hromadný výskyt prenosných ochorení, 
d)	použitie biologických bojových látok.

§ 3
Systém rýchlej reakcie 

         Úrad verejného zdravotníctva Slovenskej republiky (ďalej len „úrad“) a regionálne úrady verejného zdravotníctva pri výskyte prenosných ochorení využívajú systém rýchlej reakcie na
a)	aktivačnej úrovni č. 1, ktorá zahŕňa monitorovanie epidemiologickej udalosti a hlásenie prenosného ochorenia, ktoré sa vykonáva podľa § 4, 
b)	aktivačnej úrovni č. 2, ktorá zahŕňa hlásenie podozrenia na výskyt mimoriadnej epidemiologickej udalosti, pri ktorej regionálny úrad verejného zdravotníctva v rámci svojej pôsobnosti bez zbytočného odkladu po overení hlásenia o výskyte mimoriadnej epidemiologickej udalosti nariadi opatrenia na predchádzanie ochoreniam v ohnisku nákazy podľa osobitného predpisu,[footnoteRef:7]6) hlási úradu a príslušnému regionálnemu úradu verejného zdravotníctva v sídle kraja výskyt mimoriadnej epidemiologickej udalosti a  regionálny úrad verejného zdravotníctva zároveň oznámi podozrenie na výskyt mimoriadnej epidemiologickej udalosti poskytovateľom zdravotnej starostlivosti, [7: 6) §12 ods. 2 zákona č...../2007 Z. z.] 

c)	aktivačnej úrovni č. 3, ktorou je potvrdený výskyt mimoriadnej epidemiologickej udalosti; regionálny úrad verejného zdravotníctva postupuje pri nariaďovaní a odvolávaní opatrení na predchádzanie prenosným ochoreniam v súlade s každoročne aktualizovaným protiepidemickým plánom na vykonanie mimoriadnych opatrení v danom regióne a výskyt mimoriadnej epidemiologickej udalosti oznámi poskytovateľom zdravotnej starostlivosti.

Hlásenie prenosných ochorení

§ 4
Ochorenia podliehajúce individuálnemu hláseniu

(1) Individuálnemu hláseniu podliehajú prenosné ochorenia, ktorých zoznam je uvedený v osobitnom predpise.1)  

(2) Prenosné ochorenie alebo podozrenie na život ohrozujúce a rýchlo sa šíriace nákazy a epidémie sa ihneď hlásia príslušnému regionálnemu úradu verejného zdravotníctva osobne, telefonicky, faxom alebo elektronickou poštou podľa § 2 až 5 a podľa prílohy č.1.

(3) Národný register pacientov s prenosným ochorením upravuje osobitný predpis.[footnoteRef:8]7) [8: 7) Zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov] 


§ 5
Hromadné hlásenie ochorení

	Všetky prípady akútnych ochorení dýchacích ciest vrátane chrípky sa hlásia príslušnému regionálnemu úradu verejného zdravotníctva raz týždenne. Pri hromadnom výskyte určí časový interval hlásenia príslušný regionálny úrad verejného zdravotníctva.

§ 6
Ochorenia prenosné zo zvieraťa na človeka

(1) Ochorenie alebo podozrenie z ochorenia zvieraťa na závažné ochorenie prenosné na človeka hlásia orgány veterinárnej správy[footnoteRef:9]8) príslušnému regionálnemu úradu verejného zdravotníctva.  [9: 8) Zákon č. 39/2007 Z. z. o veterinárnej starostlivosti ] 


(2) Každé ochorenie alebo podozrenie z ochorenia človeka na besnotu, brucelózu, slezinnú sneť, Q-horúčku, ornitózu, psitakózu, tularémiu, leptospirózu a sopľavku oznámi príslušný regionálny úrad verejného zdravotníctva regionálnej veterinárnej a potravinovej správe.8)     

§ 7
Hlásenie

(1) Poskytovatelia zdravotnej starostlivosti, zdravotnícki pracovníci, prevádzkovatelia zariadenia sociálnych služieb a prevádzkovatelia zariadení sociálnoprávnej ochrany detí a sociálnej kurately vykonajú hlásenie podľa osobitného predpisu[footnoteRef:10]9) prostredníctvom lekára osobne, telefonicky, faxom alebo poslom príslušnému regionálnemu úradu verejného zdravotníctva. [10: 9) §12 ods. 2 b) zákona č. ..../2007 Z. z. ] 


(2) Pri hlásení sa používa trojstupňový systém klasifikácie s nasledujúcimi stupňami
a)	potvrdené prenosné ochorenie, ak ide o prípad overený laboratórnym dôkazom (ďalej len “potvrdený prípad”),
b)	pravdepodobný prípad, ak ide o prípad s jasnou klinickou symptomatológou alebo klinický prípad v epidemiologickej súvislosti s potvrdeným prípadom,
c)	možný prípad, ak ide o prípad s klinickým obrazom, ktorý by mohol svedčiť pre ochorenie; nejde o potvrdený prípad ani o pravdepodobný prípad.

(3) Štandardné definície vybraných ochorení a ich klasifikácia sú v súlade s rozhodnutím Európskej komisie) a sú uvedené v osobitnom predpise.[footnoteRef:11]10)  [11: 10) Príloha rozhodnutia Komisie 2002/253/ES z 19. marca 2002 ktorým sa stanovujú definície ochorení pre oznamovanie prenosných chorôb do siete Spoločenstva na základe rozhodnutia č. 2119/98/ES Európskeho parlamentu a Rady (Mimoriadne vydanie Ú. v. EÚ, 15/zv. 7) v znení rozhodnutia Komisie 2003/534/ES (Mimoriadne vydanie Ú. v. EÚ, 15/zv. 7)] 


Druhy očkovania

§ 8
Očkovanie a jeho druhy

(1) Špecifická prevencia prenosných ochorení zahŕňa
a)	povinné pravidelné očkovanie osôb, ktoré dosiahli určitý vek,
b)	povinné očkovanie osôb, ktoré sú vystavené zvýšenému nebezpečenstvu vybraných nákaz,
c)	povinné mimoriadne očkovanie,
d)	povinné očkovanie pri určených diagnózach a stavoch,  
e)	očkovanie osôb cestujúcich do cudziny a z cudziny,
f)	očkovanie osôb na vlastnú žiadosť.

(2) Súčasťou povinného očkovania je aj podrobenie sa potrebným kontrolným vyšetreniam v určenom termíne. 

(3)  Podrobnosti o očkovaní sú uvedené v prílohe č. 2. 

§ 9
Povinné pravidelné očkovanie u osôb, ktoré dosiahli určitý vek

(1) Očkovanie novorodencov proti tuberkulóze sa vykonáva najskôr vo štvrtý deň života. Preočkovanie sa vykoná v 11. roku  života len u tuberkulín negatívnych detí.

(2) Očkovanie a preočkovanie detí proti záškrtu, tetanu, čiernemu kašľu, prenosnej detskej obrne, vírusovej hepatitíde typu B, invazívnym hemofilovým nákazám sa vykonáva podľa osobitného predpisu.[footnoteRef:12]11)  [12: 11) Príloha č. 2 k zákonu č. 577/2004 Z. z. o rozsahu zdravotnej starostlivosti uhrádzanej na základe verejného zdravotného poistenia a o úhradách za služby súvisiace s poskytovaním zdravotnej starostlivosti v znení neskorších predpisov. ] 


(3) Očkovanie a preočkovanie detí proti osýpkam, mumpsu a ružienke sa vykonáva podľa osobitného predpisu. 11) 

(4)  Preočkovanie dospelých proti diftérii a tetanu sa vykonáva každých 10 až 15 rokov. 

§ 10
Povinné očkovanie osôb, ktoré sú vystavené zvýšenému nebezpečenstvu 
vybraných nákaz

(1) Očkovanie proti tuberkulóze sa vykonáva u tuberkulín negatívnych
a)	kontaktov s aktívnou tuberkulózou, 
b)	osôb mladších ako 30 rokov, profesionálne vystavených zvýšenému riziku nákazy, pri nástupe do zamestnania, u zamestnancov oddelení pre tuberkulózu a respiračné ochorenia, u zamestnancov patológie, súdneho lekárstva, mikrobiologických laboratórií vystavených zvýšenému riziku nákazy TBC, u osôb pracujúcich vo veterinárnych zariadeniach a pri ošetrovaní, pri utrácaní zvierat postihnutých tuberkulózou a u ďalších osôb, ktoré pri svojom zamestnaní prichádzajú do priameho styku s tuberkulózou ľudí alebo zvierat. 

(2) Očkovanie proti vírusovému zápalu pečene typu B sa vykonáva u 
a)	novorodencov HBsAg pozitívnych matiek, 
b)	osôb pripravovaných na hemodialýzu alebo u hemodialyzovaných osôb, ak sa očkovanie nemohlo vykonať pred hemodialýzou,
c)   u všetkých pacientov s ochorením pečene,
d)	žiakov stredných zdravotníckych škôl tak, aby pri nástupe na praktické vyučovanie mali minimálne dve dávky očkovacej látky,
e)	študentov zdravotníckych študijných odborov na vysokých školách tak, aby pri nástupe na praktické vyučovanie mali minimálne dve dávky očkovacej látky, 
f)	učiteľov odborných predmetov stredných zdravotníckych škôl a zdravotníckych študijných odborov na vysokých školách, ktorí sú pri praktickom vyučovaní žiakov v zdravotníckom zariadení vystavení zvýšenému riziku nákazy,
g)	zamestnancov pracujúcich v zdravotníckych zariadeniach, ktorí sú v riziku nákazy,
h)	zamestnancov zariadení pre mentálne postihnutých a detí umiestnených v týchto zariadeniach,
i)	vnímavých rodinných a sexuálnych kontaktov chorých na vírusovú hepatitídu typu B a nosičov HbsAg v ohnisku nákazy,
j)	ďalších osôb vystavených pri výkone práce zvýšenému riziku infekcie v prípadoch určených Ministerstvom zdravotníctva Slovenskej republiky (ďalej len „ministerstvo“).

(3) Očkovanie proti besnote sa vykonáva u zamestnancov vystavených zvýšenému riziku nákazy. 

(4) Očkovanie proti kliešťovému zápalu mozgu sa vykonáva u zamestnancov vystavených vysokému riziku nákazy.	

(5) Očkovanie proti chrípke sa vykonáva u :
a) pacientov umiestnených v liečebniach dlhodobo chorých, geriatrických centrách, v zariadeniach sociálnych služieb,
b) dispenzarizovaných pacientov od šiestich mesiacov veku s diagnózami vyšpecifikovanými podľa MKCH uvedenými v prílohe č. 5 A.

(6) Očkovanie proti pneumokokovým invazívnym infekciám sa vykonáva u:
a) pacientov umiestnených v liečebniach dlhodobo chorých, geriatrických centrách, v zariadeniach sociálnych služieb,
b)	dispenzarizovaných pacientov od dvoch mesiacov do dvoch rokov  veku s diagnózami vyšpecifikovanými podľa MKCH uvedenými v prílohe č. 5 B. konjugovanou 7- valentnou vakcínou proti pneumokokom,
 c)  dispenzarizovaných pacientov od 2 rokov veku s diagnózami vyšpecifikovanými podľa MKCH uvedenými v prílohe 5 C. polysacharidovou 23-valentnou vakcínou proti pneumokokom,
d) 	pacientov pred splenektómiou s funkčnou alebo anatomickou aspléniou.

(7) Očkovanie proti vírusovému zápalu pečene typu A sa vykonáva u
a)	drogovo závislých osôb,
b) 	u osôb s chronickým ochorením pečene,
c)	u zamestnancov v potravinárstve, zamestnancov pracujúcich v zdravotníckych zariadeniach, ktorí sú v riziku nákazy, t. j.  lekári všeobecnej zdravotnej starostlivosti pre deti a dorast, sestry, pracovníci infekčných oddelení ústavných zdravotníckych zariadení, pracovníci virologických laboratórií,
d)	zamestnancov čističiek odpadových vôd a úpravní vôd,
e)  priamych kontaktov chorých v ohnisku nákazy. 

§ 11
Povinné mimoriadne očkovanie

	Povinné mimoriadne očkovanie sa vykonáva na základe nariadenia príslušného regionálneho úradu verejného zdravotníctva alebo úradu, ak si to vyžiada mimoriadna epidemiologická udalosť. 

§ 12
Povinné očkovanie osôb pri určených diagnózach a stavoch

(1) Očkovanie proti tetanu sa vykonáva na základe posúdenia charakteru poranenia a zhodnotenia údajov o predchádzajúcom očkovaní. Očkovanie sa vykonáva pri úrazoch a poraneniach v súlade s indikáciami uvedenými v súhrne charakteristických vlastností lieku, pri ktorých je zvýšené riziko vzniku ochorenia na tetanus.

(2) Očkovanie proti vírusovému zápalu pečene typu B sa vykonáva u osôb vystavených riziku nákazy na základe posúdenia charakteru poranenia a zhodnotenia údajov o predchádzajúcom očkovaní.

(3) Očkovanie proti besnote sa vykonáva pri poranení besným zvieraťom, alebo zvieraťom podozrivým z besnoty alebo neznámym zvieraťom, na základe posúdenia charakteru kontaktu s takým zvieraťom.

(4) Očkovanie po transplantácii krvotvorných buniek a orgánov zabezpečujú transplantačné centrá v Bratislave, Banskej Bystrici, Košiciach a Martine v spolupráci s regionálnymi úradmi verejného zdravotníctva so sídlom v týchto mestách.

§ 13
Očkovanie osôb cestujúcich do cudziny a z cudziny

(1) Očkovanie osôb cestujúcich do cudziny a z cudziny sa vykonáva v súlade s medzinárodnými dohovormi a podľa aktuálnej epidemiologickej udalosti v štátoch, do ktorých alebo z ktorých osoba cestuje. 

(2) Deti predškolského veku a školského veku prichádzajúce z cudziny sa očkujú, ak nemajú záznam o platnom očkovaní a majú na území Slovenskej republiky pobyt dlhší ako 1 mesiac, proti tuberkulóze, detskej obrne, osýpkam, ružienke a mumpsu. Ak je ich pobyt dlhší ako 3 mesiace, očkujú sa aj proti ostatným ochoreniam podľa očkovacieho kalendára platného v Slovenskej republike. 

(3) Deti utečencov, ktoré nemajú záznam o platnom očkovaní, sa očkujú proti detskej obrne a osýpkam ihneď po príchode do utečeneckého tábora. 



§ 14
Očkovanie osôb na vlastnú žiadosť

(1) Na vlastnú žiadosť osôb alebo na žiadosť ich zákonných zástupcov, možno vykonať očkovanie aj v iných prípadoch ako sú uvedené v § 11 až 17; vhodnosť očkovania v týchto prípadoch posúdi lekár, ktorý poučí osobu alebo zákonného zástupcu o prínose a možnej nežiaducej reakcii po očkovaní. Túto skutočnosť zaznačí do zdravotnej dokumentácie očkovanej osoby.

(2) Povinné očkovanie podľa § 10 ods.1 písm. a) až e) týmto nie je dotknuté. 

§ 15
Vykonávanie očkovania

(1) Očkovanie osôb vykonáva lekár alebo sestra.

(2) Očkovanie sa vykoná po poučení osoby o charaktere očkovania a po jej lekárskom vyšetrení. Do zdravotnej dokumentácie sa vyznačí indikácia alebo kontraindikácia očkovania. Zoznam kontraindikácii je uvedený v prílohe č. 3.

(3) Ustanovenie odseku 1 sa vzťahuje aj na tuberkulín a na imunoglobulíny použité na prevenciu prenosných ochorení. 

(4) Základné očkovanie proti tuberkulóze sa vykonáva na novorodeneckých oddeleniach a kontrolu výsledkov primovakcinácie vykonávajú lekári všeobecnej zdravotnej starostlivosti pre deti a dorast. Preočkovanie proti tuberkulóze vykonávajú lekári so špecializáciou v špecializačnom odbore pneumológia a ftizeológia.

(5) Lekár alebo sestra oznámi písomne termín očkovania osobe alebo jej zákonnému zástupcovi. Ak sa má vykonať mimoriadne alebo osobitné očkovanie, pre nebezpečenstvo z omeškania možno oznámenie vykonať aj inou formou. Ak sa osoba, ktorá má byť očkovaná, nedostaví na očkovanie ani v nasledovnom náhradnom termíne, na ktorý bola pozvaná preukázateľným spôsobom, oznámi ošetrujúci lekár túto skutočnosť riaditeľovi príslušného regionálneho úradu verejného zdravotníctva.	
	
(6) Lekár vykoná záznam o očkovaní do zdravotnej dokumentácie a očkovacieho preukazu pacienta. Záznam o očkovaní v zdravotnej dokumentácii obsahuje dátum očkovania, názov a poradie dávky očkovacej látky, výrobcu, šaržu, dávku, spôsob aplikácie a meno očkujúceho zdravotníckeho pracovníka.

(7) Do zdravotnej dokumentácie sa zapíše aj dôvod, pre ktorý sa očkovanie neuskutočnilo a tiež nežiaduce reakcie, ktoré sa u očkovaného vyskytli. Nežiaduce reakcie oznamuje lekár Štátnemu ústavu pre kontrolu liečiv a príslušnému regionálnemu úradu verejného zdravotníctva na tlačivách, ktoré sú uvedené v prílohe č. 4. 

(8) Očkovanie profesionálnych vojakov, zamestnancov v rezorte ministerstva obrany, príslušníkov Policajného zboru, príslušníkov a občianskych pracovníkov Zboru väzenskej a justičnej stráže Slovenskej republiky, osôb vo výkone väzby a výkone trestu odňatia slobody a zamestnancov železníc je upravené osobitnými internými predpismi príslušných rezortov. Tieto určujú aj spôsob prevodu záznamov o očkovaní týchto osôb pri ich prevzatí do zdravotníckeho zariadenia v pôsobnosti ministerstva zdravotníctva. 

§ 16
Kontrola očkovania

(1) Kontrolu očkovania vykonáva úrad a regionálne úrady verejného zdravotníctva. 
	
(2) Pri kontrole očkovania sa sleduje najmä správnosť postupu pri očkovaní a úplnosť záznamov o očkovaní v zdravotnej dokumentácii, počet očkovaných vzhľadom na vekovú štruktúru a skladovanie očkovacích látok.

(3) V rámci kontroly sa ďalej sleduje evidencia osôb, ktoré sa majú  očkovať, evidenciu zaočkovaných osôb, evidenciu osôb s kontraindikáciami očkovania a evidenciu  osôb s nežiaducimi  reakciami  po očkovaní a dodržiavanie indikácií a kontraindikácií. 

(4) Lekári všeobecnej zdravotnej starostlivosti, ktorí vykonávajú očkovanie, predkladajú v mesačných intervaloch, vždy po skončení daného mesiaca údaje o očkovaní v elektronickej podobe regionálnemu úradu verejného zdravotníctva, ktoré obsahujú údaje o očkovaní podľa prílohy č. 6.

(5) O vykonanej kontrole urobí zamestnanec úradu verejného zdravotníctva záznam, v ktorom sa uvedie výsledok kontroly, opatrenia na odstránenie nedostatkov a termín ich splnenia.

(6) Regionálne úrady verejného zdravotníctva po spracovaní výsledkov kontroly očkovania informujú o výsledkoch kontroly očkovania lekárov všeobecnej zdravotnej starostlivosti, u ktorých bola kontrola vykonaná a lekára samosprávneho kraja. 

§ 17
Zaobchádzanie s očkovacími látkami

(1) Zdravotnícky pracovník, ktorý vykonáva očkovanie, zodpovedá za riadne zaobchádzanie s očkovacími látkami podľa osobitného predpisu[footnoteRef:13]12) a v súlade s podmienkami určenými výrobcom očkovacej látky uvedenými na vonkajšom obale lieku, v písomnej informácii pre používateľa a v súhrne charakteristických vlastností lieku. [13: 12) Zákon č. 545/2006 Z. z. úplné znenie zákona č. 140/1998 Z. z. o liekoch a zdravotníckych pomôckach, o zmene zákona č. 455/1991 Zb. o živnostenskom podnikaní (živnostenský zákon) v znení neskorších predpisov a o zmene a doplnení zákona Národnej rady Slovenskej republiky č. 220/1996 Z. z. o reklame v znení neskorších predpisov. ] 


(2) Očkovacie látky sa vydávajú podľa osobitného predpisu12) a uchovávajú sa v chladničkách bez výparníkov určených na tento účel, so zaisteným monitorovaním vnútornej teploty.   




§ 18
Zisťovanie stavu odolnosti populácie voči prenosným ochoreniam 
	
(1) Pri plánovaní, koordinácii a kontrole imunizačného programu sa zisťuje stav odolnosti populácie voči prenosným ochoreniam, ktorý
a)	plánuje, nariaďuje a koordinuje úrad, 
b)	organizačne zabezpečujú regionálne úrady verejného zdravotníctva,  
c)	vykonávajú  lekári a územne príslušné mikrobiologické laboratóriá.

(2) Zisťovanie stavu odolnosti populácie voči prenosným ochoreniam sa vykonáva na reprezentatívnej vzorke populácie Slovenskej republiky za účelom monitorovania účinnosti imunizačného programu.

§ 19
Laboratórne určovanie pôvodcov prenosných ochorení 

(1) Laboratórne určovanie pôvodcov prenosných ochorení v biologickom materiáli a v materiáli z prostredia, ktorý obsahuje choroboplodné mikroorganizmy schopné vyvolať ochorenie alebo pri ktorom je podozrenie, že takéto mikroorganizmy môže obsahovať, sa vykoná za účelom zisťovania ich pôvodcu a citlivosti na antimikróbne látky v laboratóriách, ktoré sú na takéto vyšetrovanie vybavené.   

(2) Odber biologického materiálu osobám s prenosným ochorením, osobám podozrivým z ochorenia a osobám podozrivým z nákazy v ohniskách ich výskytu, osobám, ktoré na takéto ochorenie zomreli, vykoná lekár alebo sestra zdravotníckeho zariadenia alebo regionálneho úradu verejného zdravotníctva. 

(3) Odoberať biologický materiál, ktorý môže obsahovať choroboplodné mikroorganizmy zvieratám trpiacim na ochorenie prenosné na človeka, zvieratám podozrivým, že trpia na takéto ochorenie alebo zvieratám, ktoré na takéto ochorenie uhynuli, môže veterinárny lekár alebo osoba určená vedúcim veterinárneho zariadenia.

(4) Odber materiálu z prostredia vrátane odberu vzoriek požívatín a predmetov bežného užívania  na zisťovanie ich zdravotnej neškodnosti, vykonávajú zamestnanci regionálnych úradov verejného zdravotníctva.

(5) Pri zaobchádzaní s biologickým materiálom a materiálom z prostredia, ktorý obsahuje alebo môže obsahovať choroboplodné mikroorganizmy, je potrebné urobiť opatrenia, aby sa neohrozilo zdravie ľudí alebo zvierat.  

(6) Pri posielaní biologického materiálu sa postupuje podľa osobitného predpisu.[footnoteRef:14]13)   [14: 13) Zákon č. 507/2001 Z. z. o poštových službách v znení neskorších predpisov
] 




§ 20
Epidemiologické vyšetrovanie v ohnisku nákazy

(1) Epidemiologické vyšetrovanie sa vykonáva na všetkých miestach, kde možno v súvislosti s ochorením alebo s podozrením na ochorenie zistiť okolnosti dôležité na vymedzenie ohniska nákazy, posúdenie príčin a spôsobov šírenia  ochorení a na vykonanie potrebných opatrení na predchádzanie vzniku a šíreniu prenosných ochorení.

(2) Epidemiologické vyšetrovanie v ohnisku nákazy vykonávajú zamestnanci regionálneho úradu verejného zdravotníctva.

(3) Pri epidemiologickom vyšetrovaní v ohnisku nákazy sa postupuje v súlade s epidemiologickou charakteristikou jednotlivých nákaz a podľa odborných usmernení vydaných ministerstvom. 

Opatrenia na predchádzanie prenosným ochoreniam

§ 21
Karanténne opatrenia

(1) Osobám podozrivým z nákazy sa môžu nariadiť karanténne opatrenia, ktoré predstavujú súbor organizačných opatrení obmedzujúcich styk osoby podozrivej z nákazy s okolím, určujúcich sledovanie a vyšetrovanie ich zdravotného stavu.

(2) Karanténnym opatrením podľa odseku 1 je karanténa, zvýšený zdravotný dozor a lekársky dohľad.

(3) Karanténou označujeme izoláciu osôb podozrivých z nákazy, ich vyšetrovanie a pozorovanie v rámci lekárskeho dohľadu v zdravotníckom zariadení alebo v domácnosti alebo inom prirodzenom sociálnom prostredí.

(4) Zvýšený zdravotný dozor spočíva v sledovaní zdravotného stavu a vyšetrovaní osôb podozrivých z nákazy vrátane dočasného zákazu výkonu epidemiologických závažných činností alebo zákazu určitých činností, pri vykonávaní ktorých by sa mohlo prenosné ochorenie šíriť, alebo v úprave pracovných podmienok na jej pracovisku.

(5) Lekársky dohľad spočíva v pravidelnej kontrole zdravotného stavu osoby podozrivej z nákazy. Termíny a druh vyšetrení určuje regionálny úrad verejného zdravotníctva a ošetrujúci lekár. 

§ 22
Izolácia

(1) Izoláciou rozumieme oddelenie prameňa pôvodcu nákazy od ostatných osôb s cieľom zabrániť ďalšiemu šíreniu infekcie. Ochranná izolácia znamená oddelenie vnímavej osoby od okolia s cieľom zabrániť expozícii infekcie napríklad v nemocnici na oddelení popálenín, a pod. 
  
(2) Izoláciu nariadi osobám chorým, podozrivým z ochorenia alebo podozrivým z nákazy lekár alebo regionálny úrad verejného zdravotníctva. Podľa klinickej a epidemiologickej závažnosti ochorenia izoláciu nariadi na infekčnom oddelení ústavného zdravotníckeho zariadenia alebo v domácom prostredí. 

(3) Izoláciu nariadi lekár alebo regionálny úrad verejného zdravotníctva z epidemiologických dôvodov osobám, ktoré vylučujú choroboplodné mikroorganizmy a ktoré sú v domácnosti alebo na pracovisku v kontakte s osobami vykonávajúcimi epidemiologicky závažné činnosti alebo s deťmi navštevujúcimi predškolské zariadenia.

(4) Izolácia sa vykonáva v domácnosti, na infekčnom oddelení ústavného zdravotníckeho zariadenia a vo vyhradených izbách oddelení zdravotníckych zariadení ústavnej zdravotnej starostlivosti, v zariadeniach sociálnych služieb a v iných zariadeniach, ktoré spĺňajú požiadavky na izoláciu pacientov s prenosným ochorením, určených regionálnym úradom verejného zdravotníctva.

(5) Izolácia na infekčnom oddelení ústavného zdravotníckeho zariadenia sa nevykoná, ak má osoba okrem prenosného ochorenia aj iné závažné ochorenie, ktoré vyžaduje liečbu na inom oddelení zdravotníckeho zariadenia. Rovnako sa postupuje aj v prípade ochorenia, na ktorého liečenie sú lepšie predpoklady na inom oddelení zdravotníckeho zariadenia. 

(6) Izolácia chorých osôb na tuberkulózu, ktorí vylučujú choroboplodné zárodky, sa vykonáva na oddeleniach tuberkulózy a respiračných chorôb, v odborných liečebných ústavoch tuberkulózy a respiračných chorôb.

(7) Izolácia osôb s pohlavne prenosným ochorením sa vykonáva na vyčlenených úsekoch kožných oddelení alebo na venerologických oddeleniach ústavných zdravotníckych zariadení.

(8) V prípadoch, keď sa zistí nedodržiavanie zásad izolácie v domácnosti, nariadi sa osobám uvedeným v odseku 1 izolácia v zdravotníckom zariadení.

§ 23
Opatrenia  na zabezpečenie dispenzárnej starostlivosť o osoby vylučujúce choroboplodné mikroorganizmy

(1) Do skupiny osôb vylučujúcich choroboplodné mikroorganizmy sa zaraďujú nosiči choroboplodných zárodkov, ktorí netrpia žiadnymi príznakmi prenosného ochorenia. Ide najmä o osoby po nákaze vyvolanej vírusom ľudskej imunodeficiencie a osoby, ktoré po prekonaní brušného týfu, paratýfu A, B, a C, dyzentérie, salmonelózy, záškrtu a vírusového zápalu pečene typu B, C a D, tuberkulózy, syfilisu a kvapavky dlhodobo alebo trvale vylučujú choroboplodné mikroorganizmy. 

(2) Osoby, ktoré vylučujú choroboplodné mikroorganizmy, dodržiavajú protiepidemické opatrenia nariadené regionálnym úradom verejného zdravotníctva a to 
a)	podrobujú sa lekárskemu dohľadu, potrebným laboratórnym vyšetreniam a ďalším epidemiologickým opatreniam, 
b)	dodržiavajú poučenie lekára o ochrane iných osôb pred šírením prenosného ochorenia, ktorého sú nosičmi,
c)	nevykonávajú činnosti, pri ktorých by vzhľadom ku skutočnosti, že sú nosičmi prenosného ochorenia ohrozovali zdravie iných osôb,
d)	informujú lekára pred vyšetrovacím alebo liečebným výkonom a pri prijatí do zdravotníckeho  zariadenia o skutočnosti, že sú nosičmi prenosného ochorenia,
e)	informujú o skutočnosti, že sú nosičmi prenosného ochorenia pri prijatí do zariadenia sociálnych služieb a kúpeľnej starostlivosti,
f)	oznamujú ošetrujúcemu lekárovi, osobné údaje, údaje o zamestnaní a zmeny v týchto údajoch.

§ 24
Dezinfekcia a ničenie živočíšnych škodcov 

 (1) Dezinfekcia a ničenie živočíšnych škodcov - dezinsekcia a deratizácia sú preventívne opatrenia vykonávané  na zamedzenie vzniku a šírenia prenosných ochorení. Pri vzniku a šírení prenosných ochorení sa vykonávajú opatrenia priamo v ohnisku nákazy.

(2) Na ničenie choroboplodných zárodkov sa vykonáva dezinfekcia, na ničenie epidemiologicky závažných alebo obťažujúcich článkonožcov dezinsekcia, a na ničenie epidemiologicky závažných hlodavcov a iných živočíchov deratizácia.

(3) V ohnisku nákazy sa vykonáva ohnisková dezinfekcia a ničenie živočíšnych škodcov - dezinsekcia a deratizácia podľa pokynov lekára alebo pracovníkov regionálneho úradu verejného zdravotníctva.

(4) Ohniskovú dezinfekciu v zdravotníckych zariadeniach vykonávajú v týchto zariadeniach pracovníci príslušného zdravotníckeho zariadenia. 

(5) Ohnisková dezinfekcia, prípadne dezinsekcia sa vykonáva vo vozidle, v ktorom sa prepravovala osoba s prenosným ochorením a to bezodkladne po prevoze.

(6) Na dezinfekciu a ničenie živočíšnych škodcov - dezinsekciu a deratizáciu možno použiť len biocídne prípravky registrované v Centre pre chemické látky a prípravky.

§ 25
Epidemiologicky závažná činnosť

(1) Epidemiologicky závažnou činnosťou je činnosť, ktorá je spojená s rizikom vzniku a šírenia prenosných ochorení. Môžu ju vykonávať len osoby zdravotne spôsobilé a odborne spôsobilé.[footnoteRef:15]14) [15: 14) §15 ods. 2 zákona č...../2007 Z. z.] 


(2) Zdravotnú spôsobilosť preukazuje osoba zdravotným preukazom, ktorý jej na základe vstupnej lekárskej prehliadky vydá ošetrujúci lekár. Zdravotný preukaz obsahuje meno a priezvisko žiadateľa, dátum narodenia, trvalé bydlisko, dátum vydania a povinnosti žiadateľa. Súčasne osobu poučí o jej právach a povinnostiach, najmä o povinnosti vyhľadať pri ochoreniach lekára, s ktorým má uzavretú zmluvu o poskytovaní zdravotnej starostlivosti. Pri každom lekárskom ošetrení je osoba povinná upozorniť ošetrujúceho lekára na druh vykonávanej epidemiologicky závažnej činnosti. Tieto skutočnosti zaznačí lekár do jej zdravotnej dokumentácie. 

(3) Ak osoba bude krátkodobo pracovať v epidemiologicky závažnej činnosti na zotavovacích podujatiach pre deti a mládež, alebo v iných sezónnych aktivitách, vyznačí ošetrujúci lekár do zdravotného preukazu jeho platnosť najdlhšie na tri mesiace od jeho vydania. 

(4) Odborná spôsobilosť sa preukazuje podľa charakteru epidemiologicky závažných činností:
a) diplomom alebo vysvedčením vzdelávacích inštitúcií uvedených v prílohe č. 7 tejto vyhlášky,
b) osvedčením o odbornej spôsobilosti na vykonávanie epidemiologicky závažných činností, ktoré vydá regionálny úrad verejného zdravotníctva.

(5) Ak epidemiologicky závažné činnosti vykonávajú žiaci v rámci prípravy na povolanie, preukazujú len zdravotnú spôsobilosť podľa odseku 2.

§ 26
Preventívne opatrenia pred zavlečením prenosných ochorení

(1) Preventívne opatrenia na zdravotnú ochranu pred zavlečením prenosných ochorení sa vykonávajú na hraničných cestných priechodoch, železničných priechodoch a riečnych priechodoch a na letiskách v súlade s Medzinárodnými zdravotnými predpismi (2005).

(2) Osobám cestujúcim do štátov, ktoré vyžadujú medzinárodné cudzojazyčné lekárske potvrdenia o anti HIV negativite, tieto potvrdenia vydávajú regionálne úrady verejného zdravotníctva a Národné referenčné centrum pre prevenciu HIV/AIDS. 

(3) Preventívnymi opatreniami na zdravotnú ochranu pred zavlečením prenosných ochorení sa určí
a)	miesto ich vykonania a dĺžka ich  trvania, 
b)	zdravotnícke zariadenie na vykonanie izolácie alebo karantény,
c)	osoba, ktorá je povinná týmto nariadeniam sa podrobiť. 

(4) Preventívne opatrenia na zdravotnú ochranu pred zavlečením prenosných ochorení, ak ich vykonávanie nevyplýva priamo z predchádzajúcich ustanovení, nariaďuje na návrh úradu ministerstvo. 

§ 27
Prechodné ustanovenie

Preočkovanie podľa § 15 ods. 4 môžu vykonávať aj zdravotnícki pracovníci so špecializáciou v špecializačnom odbore pneumológia a ftizeológia získanou podľa doterajších predpisov. Pod príslušnou špecializáciou, ktorá je uvedená v tomto nariadení sa rozumie aj špecializácia získaná podľa predpisov platných do 28. 3. 2002. 


§ 28
Účinnosť

Táto vyhláška nadobúda účinnosť .........2007.                                                   


































Príloha č.1
k vyhláške č. …/2007 Z. z.


Informácia o mimoriadnych epidemiologických situáciách
v kraji / okrese
................................................
za ...............kalendárny týždeň

1. Chrípka
Celkové zhodnotenie vývoja epidemiologickej situácie (trend, najviac postihnuté oblasti, skupiny obyvateľstva).
Lokálne epidémie v obciach, školách, inde (popis).
Zasadanie protiepidemickej komisie v danom týždni (dátum).
Prijaté opatrenia v ambulantnej zložke, v lôžkových zariadeniach, na školách (prázdniny od - do).
Počet odobratých vzoriek a výsledky laboratórnych vyšetrení, osobitne od sentinelových lekárov a iných lekárov, príp. z ohnísk.
Popis úmrtí.

2. Epidémie
Počet exponovaných a počet prípadov (ochorenia, vylučovania), časové, miestne, príp. vekové ohraničenie, faktor prenosu (laboratórne potvrdený, predpokladaný), etiologický agens, počet laboratórne potvrdených prípadov, prameň pôvodcu nákazy, stručný klinický priebeh, počet hospitalizovaných, príčiny vzniku epidémie, protiepidemické opatrenia. U ochorení preventabilných očkovaním počet ochorení u očkovaných osôb. Iné závažné skutočnosti.

3. Meningitídy, resp. sepsy (meningokokové, hemofilové, pneumokokové)
Pri každom ochorení uviesť: iniciály, dátum narodenia, etnikum, bydlisko (obec, okres), dátum prvých príznakov ochorenia, stručný klinický priebeh, klinická diagnóza (iba meningitída, meningitída so sepsou, iba sepsa, resp. Waterhouse-Fridrichsenon syndróm), dátum úmrtia, závažné skutočnosti, ktoré mohli ovplyvniť vznik a priebeh ochorenia.
Odber biologického materiálu na mikrobiologické vyšetrenia (dátum, druh materiálu, spôsob vyšetrenia, príp. výsledok vyšetrenia).
Pri meningokokových meningitídach uviesť aj protiepidemické opatrenia (pri podávaní antibiotík v ohnisku nákazy uviesť počet kontaktov v rodine, škole, druh podaného antibiotika) a po ukončení epidemiologického vyšetrenia vždy zaslať na Úrad verejného zdravotníctva Slovenskej republiky v Bratislave list epidemiologického vyšetrenia (LEV), príp. počítačový výstup z  databázy EPIS. 

4. Akútne chabé obrny
Iniciály, dátum narodenia, bydlisko (obec, okres), dátum prvých príznakov, dátum a miesto hospitalizácie, dátum vzniku obrny, dátum hlásenia (klinik epidemiológovi), dátum epidemiologického vyšetrenia, odber biologického materiálu (druh, počet vzoriek, dátum odberu). Po spracovaní prípadu poslať na Úrad verejného zdravotníctva Slovenskej republiky vyplnený dotazník (netreba čakať na výsledky virologických vyšetrení, stačí uviesť len dátumy odberov).

5. Osýpky, rubeola, parotitída
Počet hlásených ochorení i podozrení z ochorenia, lokalita výskytu. Počet ochorení u očkovaných osôb, počet laboratórne vyšetrených (druh vyšetrenia). Osýpky  (sporadické ochorenia) popísať aj jednotlivo (vek, dátum ochorenia, dátumy očkovania proti osýpkam a použitá vakcína).

6. Vírusové hepatitídy
Počet nových ochorení a celkový počet prípadov, ak ide o protrahovanú epidémiu.    

7. Iné informácie, ktoré epidemiológ považuje za dôležité, najmä zvýšený výskyt sporadických ochorení s rovnakým, alebo podobným klinickým priebehom pravdepodobne infekčnej etiológie a výskyt závažných a rýchlo sa šíriacich ochorení.  







Dátum a hodina hlásenia:						

riaditeľ RÚVZ























Príloha č. 2
k vyhláške č. ..../2007 Z. z.

POVINNÉ PRAVIDELNÉ OČKOVANIE 

Očkovanie novorodencov proti tuberkulóze:
a) Očkujú sa všetci zdraví novorodenci s minimálnou hmotnosťou 2 200 gramov pri dobrom klinickom stave a bez ďalšej rizikovosti. Ak bol novorodenec očkovaný do 24 hodín po pôrode očkovacou látkou proti vírusovému zápalu pečene typu B, proti tuberkulóze je možné očkovať vo štvrtý deň života, najneskôr do 6. týždňa života. Ak dieťa nebolo očkované proti tuberkulóze do konca 6. týždňa života, očkuje sa po ukončení príslušných očkovaní, ktoré sa mali vykonať v prvom roku života. V takom prípade je potrebné urobiť tuberkulínovú skúšku s tuberkulínom PPD-RT 23 s Tweenom 80 s 2 TU/ MTXII/ a očkovať deti tuberkulín negatívne (indurácia do 5 mm). HIV pozitívni asymptomatickí novorodenci sa zaočkujú, len ak budú v prostredí s vysokým rizikom tuberkulózy. Kontrola výsledkov BCG primovakcinácie sa vykonáva u dojčiat v 3. – 4. mesiaci života. Ak sa po očkovaní nevytvorila jazva, kontroluje sa dieťa znova po ukončení príslušných očkovaní, ktoré sa mali vykonať v prvom roku života. Ak sa jazva nevytvorila, urobí sa tuberkulínová skúška s MTX II. Tuberkulín negatívne dieťa sa znova zaočkuje. Ak sa jazva ani teraz nevytvorí, dieťa sa viac neočkuje. Preočkovanie sa vykoná v 11. roku  života len u tuberkulín negatívnych detí.
b) 	Očkovanie sa vykonáva lyofilizovanou BCG očkovacou látkou. Aplikácia je prísne intradermálna, pri primovakcinácii do hornej tretiny m. deltoideus ľavého ramena, špeciálnou tuberkulínovou striekačkou v dávke 0,05 ml, pri preočkovaní nad hornú tretinu lopatky, v zadnej axilárnej čiare vľavo v dávke 0,1 ml.

Očkovanie detí proti záškrtu, tetanu, čiernemu kašľu, vírusovému zápalu pečene typu B, invazívnym hemofilovým nákazám a prenosnej detskej obrne:
a) Očkovanie proti záškrtu, tetanu, čiernemu kašľu, prenosnej detskej obrne, vírusovej hepatitíde typu B, invazívnym hemofilovým nákazám sa vykonáva tromi dávkami najskôr v prvom dni desiateho týždňa života. V 3. roku života sa vykonáva preočkovanie proti záškrtu, tetanu, čiernemu kašľu. V  6. roku života sa vykonáva preočkovanie proti záškrtu, tetanu, čiernemu kašľu a proti detskej obrne. V 13. roku života sa vykonáva  preočkovanie proti záškrtu, tetanu a  detskej obrne.  
b) Na očkovanie možno použiť kombinované aj jednozložkové očkovacie látky. 
c) Očkovanie proti záškrtu, tetanu a čiernemu kašľu sa vykonáva neživou očkovacou látkou s obsahom difterického anatoxínu, tetanického anatoxínu a celobunkovej alebo acelulárnej zložky proti čiernemu kašľu. 
d) Očkovanie proti hemofilovým invazívnym nákazám sa vykonáva konjugovanou očkovacou látkou. 
e) Očkovanie proti vírusovému zápalu pečene typu B sa vykonáva rekombinantnou očkovacou látkou pre deti do svalu pravého stehna. 
f) Očkovanie adolescentov proti vírusovému zápalu pečene typu B sa vykonáva podľa osobitného predpisu.11)  Očkovanie sa vykonáva rekombinantnou očkovacou látkou pre deti tromi dávkami základného očkovania. 
g) Očkovanie proti detskej obrne sa vykonáva neživou parenterálnou očkovacou látkou. 

3. Očkovanie proti osýpkam, mumpsu a ružienke sa vykonáva najskôr v prvom dni pätnásteho mesiaca života, preočkovanie sa vykoná v 11. roku  života. Očkovanie sa vykonáva trojzložkovou očkovacou látkou, ktorá obsahuje oslabený vírus osýpok, mumpsu a ružienky. V ohnisku nákazy sa očkujú vnímavé kontakty chorého. Po konzultácii s epidemiológom príslušného regionálneho úradu verejného zdravotníctva možno očkovať v ohnisku nákazy aj deti po dovŕšení 6 mesiacov života. Deťom očkovaným vo veku nižšom ako 12 mesiacov sa v 15. mesiaci, najneskôr v 18. mesiaci života podá ďalšia dávka očkovacej látky.
4. 	Očkovanie podľa bodov 2. a 3. sa vykonáva
	a)  u detí mladších ako jeden rok aplikáciou očkovacej látky do stehenného svalu, 
	b) u detí starších ako jeden rok aplikáciou očkovacej látky do svalu ramena.  


POVINNÉ  OČKOVANIE OSÔB,  KTORÉ SÚ VYSTAVENÉ ZVÝŠENÉMU NEBEZPEČENSTVU VYBRANÝCH NÁKAZ


1.  Očkovanie proti tuberkulóze sa vykonáva u tuberkulín negatívnych:
kontaktov s aktívnou tuberkulózou po trojmesačnej preventívnej chemoterapii, ak tuberkulínový test zostáva negatívny, ako aj u ďalších tuberkulín negatívnych osôb, u detí utečencov, u detí cestujúcich na pobyt dlhší ako 1 mesiac do krajín s vysokým výskytom tuberkulózy, u detí z diagnostických ústavov a pri nástupe do zariadení sociálnych služieb a u detí s drogovou závislosťou,
osôb mladších ako 30 rokov, profesionálne vystavených zvýšenému riziku nákazy, pri nástupe do zamestnania, u zamestnancov oddelení pre TBC a respiračné choroby, u zamestnancov patológie, súdneho lekárstva, mikrobiologických laboratórií vystavených zvýšenému riziku nákazy TBC, u osôb pracujúcich vo veterinárnych zariadeniach a pri ošetrovaní, pri utrácaní zvierat postihnutých tuberkulózou a u ďalších osôb, ktoré pri svojom zamestnaní prichádzajú do priameho styku s tuberkulózou ľudí alebo zvierat,
Očkovanie sa vykonáva lyofilizovanou BCG očkovacou látkou. Aplikácia je prísne intradermálna, pri primovakcinácii do hornej tretiny m. deltoideus ľavého ramena, špeciálnou tuberkulínovou striekačkou nad hornú tretinu lopatky, v zadnej axilárnej čiare vľavo v dávke 0,1 ml.

2.    Očkovanie proti vírusovému zápalu pečene typu B sa vykonáva u osôb vystavených zvýšenému nebezpečenstvu nákazy. Očkujú sa:
a) tromi dávkami základného očkovania,   
b) pacienti pripravovaní aj zaradení do hemodialyzačného programu sa očkujú štyrmi dávkami. Dávka pre dospelých pacientov v príprave je 20 mcg HBsAg (1,0 ml), pre deti 10 mcg (0,5 ml) a po zaradení do dialyzačného programu je 40 (2,0 ml) a po zaradení do dialyzačného programu  je 40 mcg (2,0 ml), pre deti 20 mcg (1,0 ml). Za 6 mesiacov po ukončení očkovania sa vyšetrí prítomnosť anti HBs a HBsAg a v prípade negativity sa preočkuje jednou dávkou 40 mcg u dospelých, resp. 20 mcg u detí. Ďalšie preočkovávanie sa nevykonáva.
c) Postexpozičná imunizácia sa vykonáva u neočkovaných a neimúnnych osôb čo najskôr po perkutánnej alebo permukóznej (očnej, sliznicovo-membránovej) expozícii vírusovej hepatitíde typu B v schéme 0., 1., 2. mesiac. Súčasne s prvou dávkou očkovacej látky sa podá hyperimúnny špecifický gamaglobulín HBIG, štvrtá dávka sa podá po roku od podania prvej dávky očkovacej látky.. Ak imunitný stav exponovanej osoby nie je známy, alebo ho nie je možné objasniť do 48 hodín po expozícii, podá sa jedna dávka očkovacej látky a HBIG. Súčasne sa odoberie krv na vyšetrenie HBsAg a anti HBs protilátok u exponovaného a krv na vyšetrenie HBsAg u predpokladaného prameňa pôvodcu nákazy. Ďalší postup sa riadi výsledkami týchto vyšetrení.  

3.   	Očkovanie proti besnote sa vykonáva u osôb profesionálne vystavených zvýšenému riziku nákazy, najmä u vybraných zamestnancov asanačných podnikov, šarhov, zamestnancov laboratórií, v ktorých sa pracuje s vírusom besnoty, terénnych veterinárnych lekárov a ďalších. 
a) očkuje sa tromi dávkami inaktivovanej purifikovanej antirabickej očkovacej látky podľa imunizačnej schémy uvedenej v príslušnom príbalovom letáku. Aplikuje sa podľa druhu použitej očkovacej látky subkutánne alebo intramuskulárne.
b) postexpozičná profylaxia sa vykonáva po poranení besným, podozrivým z besnoty alebo neznámym zvieraťom.

4.   Očkovanie proti kliešťovej encefalitíde sa vykonáva tromi dávkami podľa imunizačnej schémy uvedenej v písomnej informácii pre používateľa, preočkovanie po 3 rokoch. Pre dosiahnutie imunity pred začiatkom sezónnej aktivity kliešťov je vhodné podať prvú a druhú dávku v zimných mesiacoch. Ak sa očkovanie začína v jarných a letných mesiacoch, vykoná sa podľa zrýchlenej schémy uvedenej v písomnej informácii pre používateľa k použitej očkovacej látke.

Očkovanie proti chrípke sa vykonáva u osôb uvedených v § 10 tejto vyhlášky očkovacou látkou s obsahom aktuálnych kmeňov vírusov chrípky podľa odporúčaní Svetovej zdravotníckej organizácie. Očkovanie je vhodné vykonať simultánne s očkovaním proti pneumokokovým infekciám.

Očkovanie proti pneumokokovým invazívnym infekciám sa vykonáva u osôb uvedených v § 10 tejto vyhlášky:
a) očkovanie detí od dvoch mesiacov do dvoch rokov života  sa vykonáva tromi dávkami konjugovanej očkovacej látky v treťom, piatom a dvanástom mesiaci veku,
b) očkovanie  dvojročných a osôb starších ako 59 ročných sa vykonáva jednou dávkou polysacharidovej očkovacej látky.

      7. Očkovanie proti vírusovej hepatitíde typu A sa vykonáva dvomi dávkami inaktivovanej                                      očkovacej látky v odstupe 6-18 mesiacov.










Príloha č. 3
k vyhláške č. …/2007 Z. z.


KONTRAINDIKÁCIE OČKOVANIA



1. O tom, či je ochorenie indikované alebo kontraindikované, rozhoduje lekár, ktorý očkovanie vykoná.
2. Za všeobecnú kontraindikáciu očkovania sa považuje
a) akútne ochorenie s horúčkou alebo s celkovými príznakmi, ktoré ošetrujúci lekár považuje za klinicky závažné,
b) tuberkulóza, pre ktorú osoba patrí do niektorej z dispenzárnych skupín tuberkulóznych ochorení,
c) overený defektný imunitný mechanizmus (pre jednotlivé deficity imunity sú špecifické pravidlá, treba konzultovať ambulanciu zaoberajúcu sa problematikou očkovania),
d) hemoblastózy a iné zhubné ochorenia, ktoré zapríčiňujú imunosupresiu,
e) liečenie vysokými dávkami kortikosteroidov, imunosupresívami a ožarovaním,
f) anafylaxia, kolaps, šok alebo kŕče bez horúčky, resp. iné závažné reakcie vzniknuté po predchádzajúcej dávke očkovacej látky,
g) tehotenstvo, s výnimkou prípadov, keď nevykonanie očkovania znamená ohrozenie matky alebo plodu,
h) anamnestický údaj o anafylaktickej reakcii na súčasti očkovacej látky (vaječná bielkovina, antibiotiká a pod.).
Kontraindikácie uvedené v písmenách c), d) a e) sa týkajú iba podávaných živých vírusových vakcín. HIV pozitívne osoby (bez klinických príznakov alebo choré) sa môžu očkovať živými vírusovými vakcínami. Neodporúča sa však očkovanie chorých na AIDS BCG vakcínou.
3. Osobitné kontraindikácie sú uvedené v písomnej informácii pre použite príslušnej očkovacej látky.
4. Osoby, pre ktoré platia osobitné kontraindikácie, sa môžu očkovať po zvážení rizika nákazy a po kompletnom individuálnom vyšetrení. Potrebné očkovanie sa vykoná na nemocničnom oddelení pod osobitným dohľadom lekára (pre deti spádové detské oddelenia) alebo na územne príslušnom špecializovanom pracovisku (pre deti DFNsP Bratislava, DFNSP Banská Bystrica, DFNSP Košice, KDDMFN Martin). 
5. Pokiaľ očkovanie nemožno vykonať z dôvodu dočasnej kontraindikácie, urobí sa o tom zápis do zdravotnej dokumentácie očkovaného s uvedením dátumu jej vzniku, druhu kontraindikácie a náhradného termínu očkovania. Zápis sa označí odtlačkom menovky a podpisom lekára.
6. Dlhodobá kontraindikácia očkovania sa v zdravotnej dokumentácii vyznačí príslušným znakom dispenzarizácie.
7. V zdravotníckych zariadeniach vybavených výpočtovou technikou a potrebným programom sa okrem zápisov do zdravotnej dokumentácie a do očkovacieho preukazu zavedú požadované údaje aj do zodpovedajúcej databázy tvorenej príslušným programom.



Kontraindikácie a zvýšené riziká u jednotlivých očkovacích látok používaných v pediatrickej praxi  

I. Všeobecne pre všetky očkovacie látky  používané v pediatrii 
Kontraindikácie: 
- anafylaktická reakcia na očkovaciu látku alebo jej zložky 
Zvýšená opatrnosť (nie kontraindikácia): 
- stredne závažné akútne ochorenie s horúčkou alebo bez horúčky, alergia na latex
Bez kontraindikácie (očkovanie možné): 
- mierna až stredne závažná lokálna reakcia (bolesť, začervenanie, opuch) po očkovaní
- mierna až stredne zvýšená teplota po predchádzajúcej dávke vakcíny
- mierne akútne ochorenie s teplotou alebo bez mierne zvýšenej teploty (38 oC)
- súčasné podávanie antibiotík
- rekonvalescencia po ochorení
- nízka pôrodná hmotnosť (tá istá dávka a indikácie ako u donoseného dieťaťa)
- súčasná expozícia infekčnému ochoreniu
- anamnéza alergie na penicilín alebo iné nešpecifické alergie
- tehotenstvo matky
- dojčenie
- kontakt v domácnosti – osoba s deficitom imunity, neočkovaná osoba 

II. Očkovanie proti záškrtu, tetanu a čiernemu kašľu: 
Kontraindikácie:
- anafylaktická reakcia na očkovaciu látku alebo zložku očkovacej látky
- encefalopatia do 7 dní po podaní predchádzajúcej dávky celulárnej alebo acelulárnej zložky proti čiernemu kašľu (DTaP/DTP)
Zvýšená opatrnosť:
teplota do 40,5 oC do 48 hodín po predchádzajúcej dávke očkovacej látky DTaP/DTP
kolaps alebo hypotonický stav do 48 hodín po predchádzajúcej dávke očkovacej látky DTaP/DTP
kŕče do 3 dní po podaní predchádzajúcej dávky očkovacej látky DTaP/DTP 
pretrvávajúci neutíšiteľný plač trvajúci 3 hod. po predchádzajúcej dávke očkovacej látky DTaP/DTP
tehotenstvo
Guillain-Barré syndróm (GBS)do 6 týždňov po predchádzajúcej dávke očkovacej látky 
hypotonicko-hyporesponzívny syndróm po predchádzajúcej dávke očkovacej látky 	
Bez kontraindikácie: 
kŕče v rodinnej anamnéze
náhle úmrtie dojčaťa v rodinnej anamnéze
nežiaduca reakcia po očkovaní proti záškrtu, tetanu a čiernemu kašľu DTaP/DTP v rodinnej anamnéze

III. Očkovanie proti prenosnej detskej obrne neživou očkovacou látkou: 
Kontraindikácie:
anafylaktická reakcia na neomycín, streptomycín alebo polymyxín B
Zvýšená opatrnosť: 
- tehotenstvo 

IV. Očkovanie proti osýpkam, ružienke a mumpsu: 
Kontraindikácie:
tehotenstvo
anafylaktická reakcia na neomycín alebo želatínu
známy imunodeficientný stav (hemoblastóza alebo solídny tumor, vrodená imunodeficiencia, ťažká HIV infekcia, dlhodobá imunosupresívna liečba)
Zvýšená opatrnosť: 
predchádzajúce podanie imunoglobulínu (3 až 11 mesiacov, podľa druhu a dávky)
trombocytopénia alebo trombocytopenická purpura v anamnéze
tuberkulóza alebo pozitívna tubekulínová reakcia
Bez kontraindikácie: 
dojčenie
tehotenstvo matky
imunodeficientný stav v rodine
HIV infekcia
neanafylaktická reakcia na želatínu alebo neomycín

V. Očkovanie proti hemofilovým invazívnym infekciám:
Kontraindikácie: 
anafylaktická reakcia na vakcínu alebo zložku vakcíny

VI. Očkovanie proti vírusovej hepatitíde typu B: 
Kontraindikácie:
anafylaktická reakcia na pekárske kvasnice alebo zložku 
Zvýšená opatrnosť: 
nedonosenosť – hmotnosť pod 2000 g
Bez kontraindikácie: 
tehotenstvo

VII. Očkovanie proti pneumokokovým infekciám: 
Kontraindikácie: 
závažná alergická reakcia na predchádzajúcu dávku vakcíny alebo jej zložku

VIII. Očkovanie proti vírusovej hepatitíde typu A:
Kontraindikácie:
anafylaktická reakcia na 2-fenoxyetanol alebo alumínium

IX. Očkovanie proti chrípke (neplatí pre živú atenuovanú vakcínu)
Kontraindikácie: 
anafylaktická reakcia na predchádzajúcu dávku očkovacej látky alebo jej  zložku vrátane vajca
Zvýšená opatrnosť: 
Guillain-Barré syndróm do 6 týždňov po predchádzajúcom podaní očkovacej látky 
Bez kontraindikácie: 
- tehotenstvo 


X. Očkovanie proti rotavírusovým infekciám: 
Kontraindikácie:
anafylaktická reakcia po predchádzajúcom podaní očkovacej látky alebo jej zložky 
Zvýšená pozornosť: 
porucha imunity
stredne závažná a závažná gastroenteritída
stredne závažná a závažná febrilná infekcia
chronická gastrointestinálna choroba (porucha)
intususcepcia
Bez kontraindikácie:
dojčenie
imunodeficiencia v rodine

XI. Očkovanie proti ovčím kiahňam: 
Kontraindikácia:
tehotenstvo
závažná alergická reakcia na predchádzajúcu dávku očkovacej látky alebo jej zložku 
infekcia HIV (špecifický prístup)
známa imunodeficiencia (hemoblastóza alebo solídny tumor, vrodená imunodeficiencia, ťažká HIV infekcia, dlhodobá imunosupresívna liečba)
Zvýšená opatrnosť: 
súčasné podávanie imunoglobulínov
Bez kontraindikácie: 
tehotenstvo matky očkovaného dieťaťa
imunodeficiencia v rodine (vrátane HIV)


Pre rozhodnutie o kontraindikáciách je rozhodujúca písomná informácia pre používateľa k príslušnej očkovacej látke.


















     Príloha č. 4
k vyhláške č. …/2007 Z. z.


A. VZOR hlásenia nežiaducej reakcie po očkovaní

Regionálny úrad verejného zdravotníctva so sídlom v  .........................................


A. Podaný preparát:
- očkovacia látka - názov:
- prípravky na pasívne očkovanie alebo na terapiu - názov:
Výrobca podaného preparátu: 				Číslo šarže:
Veľkosť aplikovanej dávky:
Miesto aplikácie preparátu:
Spôsob aplikácie vrátane postupu:
Použitie jednorazovej inj. ihly a striekačky: 		
Použitý dezinfekčný prostriedok na kožu:
Počet osôb súčasne očkovaných rovnakou šaržou preparátu a rovnakým spôsobom:

B. Postihnutá osoba:
Meno a priezvisko očkovaného:
Dátum narodenia: 					Okres:
Adresa bydliska:
Meno očkujúceho lekára:
Zdravotnícke zariadenie, kde sa očkovanie vykonalo:
Dátum a hodina očkovania:
Poradie očkovacieho výkonu proti tej istej chorobe, pri ktorom došlo k reakcii:
Priebeh predchádzajúceho očkovacieho výkonu proti tej istej chorobe: 

Dátum a hodina začiatku reakcie:
Dátum, keď reakciu konštatoval lekár:
Dátum a miesto hospitalizácie pre nežiaducu reakciu:

C. Klinické údaje:
Príznaky nežiaducej reakcie:
lokálne: 			regionálne: 				celkové:
bolestivosť 			lymfadenitis 				teplota v stupňoch C
opuch (veľkosť v mm) 	lymfangoitis 				dýchavica
erytém (veľkosť v mm) 	kolikvácia uzliny 			vracanie
infiltrát (veľkosť v mm) 	perforácia uzliny (vždy uviesť	kŕče	
absces (veľkosť v mm) 	lokalizáciu uzliny)			šok
exantém (veľkosť v mm) 						kolaps
meningeálne príznaky
Ostatné príznaky (vypísať):


Mikrobiologické vyšetrenie:
nevykonané
vykonané (uviesť druh vyšetrenia, dátum odberu, druh odobraného materiálu, výsledok)


D. Anamnestické údaje:
- medikácia podaná postihnutému v čase podania preparátu
- rodinná anamnéza (špecifikovať): alergia, neurologické poruchy, diabetes, iné poškodenia


E. Iné relevantné informácie:


V ................... dňa ..............	Podpis ošetrujúceho lekára:
Pečiatka zdravotníckeho zariadenia:

































B. VZOR hlásenia výsledkov vykonaných vyšetrení v súvislosti s nežiaducou reakciou u očkovaného



Meno a priezvisko očkovaného:
Dátum narodenia: 
Adresa bydliska:
Čas trvania nežiaducej reakcie:
Bakteriologické vyšetrenie:
Odobraný materiál: 				Dňa: 				Nález:
Virologické vyšetrenie:
Odobraný materiál: 				Dňa: 				Nález:
Sérologické vyšetrenie: 		
Dátum odberu: 				Metóda: 			Nález:
Iné vyšetrenia (druh, materiál, dátum odberu, nález):



V ................... dňa .............	Podpis ošetrujúceho lekára:
Pečiatka zdravotníckeho zariadenia:


























Príloha č. 5 
k vyhláške č. ... /2007 Z. z. 


ZOZNAM  DIAGNÓZ 

A. pre povinné očkovanie proti chrípke pri určených chronických chorobách a stavoch
(podľa MKCH 10)


Kód:					Názov diagnózy:

A15-A19				tuberkulóza
B20-B24 				HIV
C00-C97 				onkologické malignity
D55-D61 				závažné anémie
D65-D89				poruchy koagulácie, ochorenia sleziny, poruchy imunity
E05 					tyreotoxikóza - hypertyreóza
E10-E14				diabetes
E40-E43 				podvýživa
E70-E72, E75-E79 E84		metabolické poruchy
G09-G13				stavy po zápalových ochoreniach CNS
a vrodené neurolog. Syndromy
G20 					parkinsonizmus
G35-G41 				demyelinizačné ochorenia
G45-G46				cievne ochorenia mozgu
G70					myastenia gravis
G80DMO- G 91			hydrocefalus
H90-H91				poruchy sluchu
I00-I52  				srdcovocievne ochorenia
I60-I99 				cievne ochorenia mozgu
J41- J99- 				chronické ochorenia pľúc
K50-K57- 				chronické ochorenia  čriev
K63-K77- 				kolitídy a choroby pečene
K86 					chronická pankreatitída
K90-					malabsorbcia, celiakia
L10-L21,  L40-L45, 			choroby kože a podkožného tkaniva
L88- L90, L93-L98			choroby kože a podkožného tkaniva
M02–M09 (s výnimkou M02.2) 	reaktívne, reumatoidné a a iné chronické artritídy
M30-M35 				systémové ochorenia
M86 					osteomyelitída
N00-N19, N25-N28			chronické ochorenia obličiek
Q 					vrodené choroby
Z93-Z96 				stavy po orgánových transplantáciách




ZOZNAM  DIAGNÓZ 

B. pre povinné očkovanie detí od dvoch mesiacov do dvoch rokov veku  proti pneumokokovým invazívnym infekciám pri určených chronických chorobách a stavoch  indikovaných pre očkovanie konjugovanou pneumokokovou vakcínou
(podľa MKCH 10)


Kapitola
Číslo a skupina                                                                         poznámka

I. kapitola - Infekčné a parazitárne choroby

A 39 - 41  Stav po prekonanej purulentnej meningitíde
                 resp. septikémii  
B 20 - 24  Choroba vyvolaná vírusom ľudskej 
                 imunitnej nedostatočnosti (HIV)                           dieťa HIV pozitívne, resp.
                                                                                                HIV pozitívna matka
                                                                                             
II. kapitola  - Nádory 

C 00 - 97 Všetky zhubné nádory, vrátane hematologických  Klasifikácia detských malignít  
                malignít, lymfómov, vyžadujúce si komplexnú     nie je orgánovo orientovaná -
                protokolárnu liečbu - chemoterapiu, rádioterapiu  ide o maligné ochorenia detí                                                                                                                          
                                                                                                0 - 18 ročných  - indikuje 
detské onkologické centrum    Bratislava, Banská Bystrica, 
  Košice                                                                                                                                                                                                                                                          

III. kapitola - Choroby krvi, krvotvorných orgánov a vybrané poruchy imunitných
                         mechanizmov
Hematológia
D  55 - 59  Hemolytické anémie                                             Indikuje hematológ
D  70         Agranulocytóza                                                    
D  71         Funkčné poruchy polymorfonukleárnych
                   leukocytov
D  72         Iné poruchy bielych krviniek   
D  73         Choroby sleziny                                        
D  76         Choroby postihujúce lymforetikulárne 
                  tkanivo a retikulohistiocyty                       
Imunológia                                                                             Indikuje imunológ
D 80          Imunitná nedostatočnosť s prevahou poruchy       2 dávky do 5 rokov 
                  protilátok
D 81          Kombinovaná imunitná nedostatočnosť
D 84          Iné imunodeficiencie

IV. kapitola - Choroby žliaz s vnútorným vylučovaním, výživy a premeny látok

Diabetes melitus
E 10  Diabetes melitus závislý od inzulínu                          	       Indikuje endokrinológ,
                                                                                                      pediatiatrický diabetológ
Metabolické poruchy 
E 70 - 84                                                                                       Indikuje pediatrický diabetológ 
nepatrí sem:                                                                                pediatrický endokrinológ
Intolerancia laktózy (E 73)
Iné poruchy metabolizmu sacharidov (E 74)
Poruchy metabolizmu porfyrínu a bilirubínu (E 80)
Poruchy metabolizmu minerálov ( E 83)
Patrí sem
Cystická fibróza (E 84)                                                            Indikuje pediatrický pneumológ -
                                                                                                   Centrum pre cystickú fibrózu   

VIII. kapitola -  Choroby ucha a hlávkového výbežku

H 66 Hnisavý a nešpecifikovaný zápal stredného ucha           Minimálne 3x opakovaný 
                                                                                                  vyžadujúci ORL intervenciu

X. Kapitola - Choroby dýchacej sústavy 

J 45  Astma                                                                            Indikuje pneumológ, pediatrický
J 47  Bronchiektázie                                                               imunoalergológ

XIV. kapitola - Choroby močovej a pohlavnej sústavy 

N 04  Nefrotický syndróm                                                      Indikuje pediatrický nefrológ
N 18 - 19  Zlyhanie obličiek                                                   Nie akútne ( N 17 )   

XVI. kapitola - Choroby perinatálneho obdobia

P 05 - 07  Nízka pôrodná hmotnosť, prematurita               Deti s nízkou  pôr. hmotnosťou 
                                                                                             pod 2500g, resp. GV pod 36 týž.
P 23 -28   Perinatálne vzniknuté respiračné poruchy          Indikuje pediatrický pneumológ, 
                                                                                             neonatológ

XVII. kapitola  - Vrodené chyby, chromozómové anomálie

Q 20 - 25  Vrodené chyby srdca                                          Všetky chyby srdca vyžadujúce 
                                                                                              medikametóznu podporu srdca
                                                                                              Indikuje pediatrický kardiológ
Q 32 -33 Vrodené chyba priedušnice, priedušiek, pľúc       Indikuje pediatrický pneumológ 
Q 89        Vrodené chyby sleziny
Q 90 - 91 Downov syndróm, Edwardsov, Patauov sy.        


ZOZNAM  DIAGNÓZ 

C. pre povinné očkovanie od dvoch rokov veku proti pneumokokovým invazívnym infekciám pri určených chronických chorobách a stavoch
(podľa MKCH 10)


Kód:						Názov diagnózy:

A15-A19					tuberkulóza
A40.3 a A40.9 				pneumokokové invazívne infekcie
B20-B24 					HIV
C00-C97 					onkologické malignity
D55-D61 					závažné anémie
D65-D89 					poruchy koagulácie ,ochorenia sleziny,
poruchy imunity
E10-E14 					diabetes mellitus
E40-E43 					podvýživa
E70-E72, E75-E79 E84 			vrodené metabolické ochorenia
H90-H91 					poruchy sluchu
I00-I52  					srdcovo cievne ochorenia
I60-I99 					mozgové a cievne ochorenia
J41- J99					chronické ochorenia pľúc
K50-K57					chronické ochorenia  čriev
K63-K77					kolitídy a choroby pečene
K86						chronická pankreatitída
K90						malabsorbcia, celiakia
M02 s výnimkou M02.2 –M09 		reaktívne, reumatoidné a a iné chronické artritídy
M30-M35					systémové ochorenia
M86						osteomyelitída
N00-N19					chronické ochorenie obličiek
N25-N28
Q 						vrodené choroby
Z93-Z96					stavy po orgánových transplantáciách












Príloha č. 6 
k vyhláške č. ... /2007 Z. z. 
 


Hlásenie údajov o výkone očkovania

Predkladajú: 		Lekári všeobecnej zdravotnej starostlivosti pre deti a dorast  
Frekvencia: 		Jeden krát mesačne do 7 dní po ukončení kalendárneho mesiaca 
Štruktúra: 		Jeden záznam pre každý plánovaný výkon očkovania v kalendárnom 				mesiaci podľa platného očkovacieho kalendára

Identifikačná časť: PZS - poskytovateľ zdravotnej starostlivosti (lekár)
	Položka
	
Typ
int*, char**

	Popis
	Poznámka

	Mesiac hlásenia
	int (2)
	Kalendárny mesiac, za ktorý sa hlásia údaje
	

	Dátum odoslania
	ddmmrrrr
	Dátum odoslania súboru
	

	Počet záznamov
	int (5)
	Počet záznamov v súbore
	

	Kód PZS
	char (12)
	Kód poskytovateľa zdravotnej starostlivosti
	

	Názov PZS
	char (40)
	
	

	Ulica PZS
	char (20)
	
	

	Orient číslo PZS
	char (6) / int (6)
	
	

	Obec PZS
	char (30)
	Kód obce
	

	Email PZS
	char (40)
	
	

	Kód lekára
	char (9)
	Kód lekára
	

	Meno lekára
	char (20)
	
	

	Priezvisko lekára
	char (30)
	
	



* int = číslo, v zátvorke je uvedený počet možných číslic 
** char = písmeno, v zátvorke je uvedený počet možných písmen 



Údajová časť: očkovaná osoba (pacient)
	Položka
	
Typ
int*, char**

	Popis
	Poznámka

	Číslo záznamu
	int (5)
	Poradové číslo záznamu v súbore
	

	Meno 
	char (15)
	
	

	Priezvisko 
	char (20)
	
	

	Rodné číslo 
	char (10)
	
	

	Dátum narodenia 
	ddmmrrrr
	
	

	Zdravotná poisťovňa 
	int (4)
	Kód zdravotnej poisťovne
	Zdravotná poisťovňa platná k dátumu očkovania

	Ulica 
	char (20)
	
	

	Orientačné číslo 
	char (6) / int (6)
	
	

	Obec 
	char (30)
	Kód obce
	

	Zaočkovaný
	int (1)
	0-nie, 1-áno
	

	Dátum pozvania
	ddmmrrrr
	Dátum pozvania na očkovanie
	Deň, na ktorý je pacient objednaný

	Dátum očkovania
	ddmmrrrr
	Dátum výkonu očkovania
	

	Dávka
	int (1)
	1 (1. dávka),                  2 (2. dávka),                            3 (3. dávka),                                    4 (preočkovanie),                   5 (iné očkovanie ako povinné)
	

	Druh vakcíny
	int (3)
	Číselník
	Názov vakcíny

	Šarža vakcíny
	char (15)
	v definovanej štruktúre
	

	Vedľajšie účinky
	int (1)
	0-nie, 1-áno
	Pri zaočkovaní

	Kontraindikácie
	int (1)
	1-dočasné 2-trvalé
	Pri nezaočkovaní 



* int = číslo,  v zátvorke je uvedený počet možných číslic 
** char = písmeno,  v zátvorke je uvedený počet možných písmen 








Príloha č. 7 
k vyhláške č. ... /2007 Z. z. 
 


Zoznam vzdelávacích inštitúcií, ktorých diplom alebo vysvedčenie preukazuje odbornú  spôsobilosť:



1. 	lekárska fakulta,

2. 	farmaceutická fakulta,

3. 	fakulta verejného zdravotníctva, fakulta ošetrovateľstva a sociálnej práce,

4. 	veterinárna fakulta,

5. 	chemickotechnologická fakulta,

6. 	stavebná fakulta v odbore vodné hospodárstvo a vodné stavby,

7. 	fakulta so zameraním na prácu v potravinárstve,

8. 	stredná zdravotnícka škola,

9. 	hotelová škola,

10. 	stredná škola alebo odborné učilište zamerané na prácu v potravinárstve a na prácu vo  farmaceutickej výrobe,

11. 	stredná priemyselná škola stavebná v študijnom odbore vodohospodárske stavby,

12. 	stredné odborné učilište vodohospodárske,

13. 	stredná škola alebo odborné učilište v študijnom odbore kozmetička a v učebnom odbore kaderník,

14. 	rekvalifikačný akreditovaný kurz v odbore kuchár, čašník.


